Рәсәй ислам институты () —  Рәсәйҙәге дәүләткә ҡарамаған юғары профессиональ уҡыу йорто.  Ҡазан ҡалаһында урынлашҡан. Шулай уҡ Рәсәй ислам университеты  булараҡ билдәле  — бындай устав исеме аҫтында уҡыу йорто 2009 йылға тиклем эшләй. Ислам фәндәре өлкәһендә белгестәр, шул уҡ ваҡытта донъяуи дисциплиналар буйынса юғары дөйөм мәҙәнилек дәрәжәһенә эйә булған, юғары квалификациялы мосолман руханиҙары әҙерләү төп маҡсаты булып тора.  Институт Ислам донъяһы университеттары федерацияһы Башҡарма комитетына инә.